Súradnice: 42°09′03″S 24°44′46″V﻿ / ﻿42,15083°S 24,74611°V﻿ / 42.15083; 24.74611

**Dom „Levski"** (bulh. Дом „Левски"), prípadne aj **Kooperatívny dom „Levski"** (bulh. Кооперативен дом „Левски" – *Kooperativen dom „Levski"*) je administratívna budova z prvej polovice 20. storočia ležiaca v centrálnej časti mesta Plovdiv v Plovdivskej oblasti v južnom Bulharsku.

Poloha
------

Budova sa nachádza v centrálnej časti mesta Plovdiv medzi ulicami „Šesti septemvri" (bulh. булевар „Шести септември" – *bulevar „Šesti septemvri"*, doslova *bulvár Šiesteho septembra*), „Rajko Daskalov" (bulh. улица „Райко Даскалов" – *ulica „Rajko Daskalov"*, doslova *ulica Rajka Daskalova*) a „Petko Karavelov" (bulh. улица „Петко Каравелов" – *ulica „Petko Karavelov"*, doslova *ulica Petka Karavelova*).

Charakteristika a dejiny
------------------------

Budova stojí na mieste predtým zbúraného zájazdného hostinca Karaul chan, ktorý na mieste stál približne 300 rokov. Často v ňom nocovali obchodné karavány z Dubrovníckej republiky, ktoré s vtedajším Filibe (Plovdivom) často obchodovali.

S výstavbou budovy sa začalo v roku 1925 a budova bola dokončená v priebehu roku 1926. Dom bol postavený podľa projektu sofijských architektov, Ivana Kanazirskeho a Petka Stoilova.

Jedná sa o veľkú administratívnu budovu, ktorá zapĺňa priestranstvo o veľkosti celého bloku medzi troma ulicami. Budova mala predstavovať typickú viacúčelovú administratívnu budovu, aké sa v tom čase stavali v krajinách západnej Európy a v akých boli na jednom mieste umiestnené kancelárie z rôznych odvetví služieb. V budove sa nachádzali kancelárie advokátov, architektov, inžinierov, ako aj finančných a obchodných sprostredkovateľov. Na prízemí budovy sa nachádzali obchody a vo vnútornom dvore kaviarne.

Dom „Levski" sa po otvorení stal jedným z centier miestneho obchodu. Budova do súčasnosti slúži svojmu pôvodnému účelu.

Galéria
-------

* celkový pohľad na budovu zo severozápaducelkový pohľad na budovu zo severozápadu
* pohľad na budovu zo severovýchodupohľad na budovu zo severovýchodu
* pohľad na budovu z východupohľad na budovu z východu
* pohľad na centrálnu časť juźnej fasádypohľad na centrálnu časť juźnej fasády
* pohľad na budovu z juhovýchodupohľad na budovu z juhovýchodu
* severná fasáda budovyseverná fasáda budovy
* východná fasáda budovyvýchodná fasáda budovy
* južná fasáda budovyjužná fasáda budovy
* detail z južnej fasádydetail z južnej fasády

Referencie
----------

1. 1 2 3 4 5 6 7 8 9 10 11 12 13  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 158. (po bulharsky)
2. 1 2 3 4 5 6 7 8 9 10 11  RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 474 s. ISBN 9789544915537. S. 131. (po bulharsky)
3. 1 2 3 4 5  KALINKOVA, Penka. Poznatijat nepoznat Plovdiv. Plovdiv : Obština Plovdiv – Rakursi OOD. 2018. 66 s. ISBN 9789548852845. S. 15. (po bulharsky)
4. 1 2 3 4 5 6 7 8   *Дом „Левски" носи чара на буржоазията* [online]. plovdivtime.bg, [cit. 2022-08-07]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Levski**